Document ID: 32005D0526

NÕUKOGU OTSUS,
2. juuni 2005,
mis käsitleb Euroopa Ühenduse ja Horvaatia Vabariigi vahelise Horvaatia Vabariigi ühenduse programmides osalemise üldpõhimõtteid käsitleva raamlepingu sõlmimist
(2005/526/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 13, 71, 80, 95, 127, 137, 149, 150, 151, 152, 153, 157, 166, 175, 280 ja 308, koostoimes artikli 300 lõike 2 esimese lõigu teise lausega, artikli 300 lõike 3 teise lõiguga ja artikli 300 lõikega 4,
võttes arvesse komisjoni ettepanekut,
võttes arvesse Euroopa Parlamendi nõusolekut (1)
ning arvestades järgmist:
(1)(2)(3)(4)(5)(6)(7)(8)(9)(10)
Thessalonikis 2003. aasta juunis kokku tulnud Euroopa Ülemkogu kiitis heaks “Lääne-Balkanit käsitlevad Thessaloniki tegevussuunised: Euroopa integratsiooni poole”, mille kohaselt on ühenduse programmid stabiliseerimis- ja assotsieerimisprotsessis osalevatele riikidele avatud kandidaatriikidega samadel tingimustel.Komisjon soovitas oma teatises “Ettevalmistused Lääne-Balkani riikide osalemiseks ühenduse programmides ja agentuurides” sõlmida Albaania, Bosnia ja Hertsegoviina, Horvaatia, endise Jugoslaavia Makedoonia Vabariigi ning Serbia ja Montenegroga raamlepingu, millega sätestatakse iga riigi ühenduse programmides osalemise üldpõhimõtted.Vastavalt 29. aprillil 2004 nõukogu poolt vastu võetud läbirääkimissuunistele pidas komisjon ühenduse nimel läbirääkimisi Horvaatia Vabariigiga raamlepingu üle, millega sätestatakse Horvaatia Vabariigi ühenduse programmides osalemise üldpõhimõtted.Kõnealusele lepingule kirjutati ühenduse nimel alla 22. novembril 2004 Brüsselis, tingimusel et see sõlmitakse hilisemal kuupäeval.Mõnede lepinguga hõlmatud programmide suhtes ei nähta asutamislepingus ette muid volitusi peale artiklis 308 sätestatute.Horvaatia ühenduse programmides osalemise eritingimused, sealhulgas makstava rahalise toetuse määrab ühenduse nimel kindlaks komisjon. Selleks peaks komisjoni abistama nõukogu määratud erikomitee.Horvaatia võib taotleda rahalist abi ühenduse programmides osalemiseks nõukogu 18. detsembri 1989. aasta määruse (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta (2) või samasuguste edaspidi vastuvõetavate määruste alusel, milles sätestatakse ühenduse välisabi Horvaatia Vabariigile.Raamleping lisatakse protokollina ühelt poolt Euroopa ühenduste ja nende liikmesriikide ning teiselt poolt Horvaatia vahelisele stabiliseerimis- ja assotsiatsioonilepingule, mis jõustus 1. veebruaril 2005, ning see moodustab nimetatud lepingu lahutamatu osa.Lepingu kohaldamine tuleks regulaarselt läbi vaadata.Leping tuleks heaks kiita,
ON TEINUD JÄRGMISE OTSUSE:
Artikkel 1
Käesolevaga kiidetakse ühenduse nimel heaks Euroopa Ühenduse ja Horvaatia Vabariigi vaheline Horvaatia Vabariigi ühenduse programmides osalemise üldpõhimõtteid käsitlev raamleping.
Lepingu tekst on lisatud käesolevale otsusele. (3)
Artikkel 2
1. Komisjonil on õigus määrata ühenduse nimel kindlaks Horvaatia Vabariigi igas konkreetses programmis osalemise eritingimused, sealhulgas makstav rahaline toetus. Selle ülesande täitmisel abistab komisjoni nõukogu määratud erikomitee.
2. Kui Horvaatia Vabariik palub välisabi, kohaldatakse korda, mis on ette nähtud määruses (EÜ) nr 3906/1989 ja samasugustes edaspidi vastuvõetavates määrustes, milles sätestatakse ühenduse välisabi Horvaatia Vabariigile.
Artikkel 3
Hiljemalt kolm aastat pärast lepingu jõustumise kuupäeva ja seejärel iga kolme aasta järel vaatab komisjon läbi lepingu rakendamise ja esitab nõukogule aruande. Vajaduse korral lisatakse aruandele asjakohased ettepanekud.
Artikkel 4
Nõukogu eesistuja esitab ühenduse nimel lepingu artiklis 10 ettenähtud teatised.
Luxembourg, 2. juuni 2005

Labels: 2
19
5
18
15